
1. BEVEZETÉS 

A jelen Pályázati felhívás alapja a Tanács 2000/821/EK határozata az európai audiovizuális alkotások gyártás-előkészítését, forgalmazását és promócióját elősegítő program megvalósításáról (MEDIA PLUS gyártás-előkészítés, forgalmazás és promóció 2001 - 2005), amelyet a Tanács 2000. december 20-án fogadott el, és amelynek közzétételére az Európai Közösségek Hivatalos Lapjának L13., 2001. január 17-i számában került sor. 

2. CÉL(OK) - TÉMA(TÉMÁK) – PRIORITÁSOK 

2.1
Célok 

A Tanács fent említett határozatának céljai közé tartoznak a következők: 
· z európai audiovizuális és filmalkotások promóciójának és mozgásának megkönnyítése és elősegítése filmbemutatókon, szemléken és audiovizuális fesztiválokon Európában és világszerte, amennyiben a fenti események fontos szerepet játszanak az európai alkotások népszerűsítésében és a szakma hálózatának kialakításában; 

· Az európai operátori hálózat kiépítésének elősegítése, nemzeti, köz- vagy magánkezdeményezésű promóciós szervezetek az európai és nemzetközi piacokon kifejtett együttműködésének támogatásával. 

2.2.
Megvalósítandó tevékenységi programok. 

A jelen Pályázati felhívás olyan európai vállalatokat céloz meg, amelyek tevékenysége hozzájárul a MEDIA Program megvalósításához a Tanács határozatában foglaltak szerint. Bemutatja, miként nyújtandó be a pályázat a közösségi pénzügyi hozzájárulás elnyerése érdekében. 

A MEDIA Program megvalósításáért felelős bizottsági szolgálat az Információs Társadalom és Média Főigazgatóság A/2 Egysége. 
2.3
Prioritások 

A MEDIA Plus program Promóciós politikájának tevékenységi programjai a következőket célozzák: 

1. tevékenységi program 
Piaci hozzáférés a szakemberek számára 

A szakembereknek az Európán belüli és kívüli filmbemutatókra és audiovizuális szakmai piacokra való bejutását szabályozó feltételek javítása az események részét képező sajátos technikai és pénzügyi támogatási tervekkel; ide tartoznak például: 

· a főbb európai és nemzetközi mozipiacok 

· a főbb európai és nemzetközi televíziós piacok 

· speciális érdeklődésre számot tartó piacok, főleg az animációs filmeket, dokumentumfilmeket, a multimédiát és az új technológiákat illetően. 

2. tevékenységi program 
Európai alkotások promóciója a gyártási fázistól kezdve 

Amikor csak lehetséges, a támogatás erősítése a filmalkotások készítésének és koprodukciójának elősegítése érdekében a kérdéses alkotás gyártási fázisától kezdve. A fenti támogatás koprodukciós és finanszírozási kezdeményezések illetve események formáját öltheti. 

3. tevékenységi program 
Adatbázisok és számítógépes eszközök létrehozása az európai audiovizuális hálózatok szakmai szereplői számára 

Adatbázis és / vagy adatbázis-hálózat létrehozásának ösztönzése a szakembereknek szánt európai programok katalógusaira vonatkozóan. 

4. tevékenységi program 
Az általános közönségnek szánt európai alkotások promóciója 

A szakemberek ösztönzése arra, hogy – a tagállamokkal szoros együttműködésben – az általános közönségnek szánt és az európai mozi- és audiovizuális produkciók promóciójára irányuló tevékenységeket szervezzenek. 

5. tevékenységi program
Európai audiovizuális fesztivál-hálózatok 

Hosszan tartó, fesztiválok közötti együttműködés szervezése és olyan európai dimenzióval rendelkező együttműködési projektek előmozdítása, amelyekben legalább tíz tagállamból vagy a MEDIA Plus programban részt vevő országból származó audiovizuális fesztivál vesz részt. Ezek a fesztiválok kötelesek támogatni az európai audiovizuális alkotások promócióját és terjesztését. Az audiovizuális fesztivál-hálózatok koordinált intézkedéseket kell hogy megvalósítsanak annak érdekében, hogy az alacsony audiovizuális produkciós kapacitású tagállamokból vagy régiókból származó illetve fiatal európai rendezők által készített alkotásokat pártoljanak, és aktív politikát kell hogy kialakítsanak annak érdekében, hogy népszerűsítsék és elősegítsék a hálózatok tagjai közötti hosszan tartó együttműködést. 

E célból a Bizottság elősegíti az operátorok európai szintű hálózatának kialakítását, különösképpen a nemzeti köz- vagy magánkezdeményezésű szervezetek közös kezdeményezéseinek támogatásával. 

Pályázat egyéni operátor vagy promóciós tevékenységekre specializálódott nemzeti köz- vagy magánoperátorok európai hálózata nyújthat be. Kérjük, vegyék figyelembe, hogy mindez nem arra szolgál, hogy egyes külön vállalatok egyedi tevékenységeihez nyújtsanak segítséget saját termékeik támogatására az adott események keretében. 

Minden tevékenységi programirányt tekintve a projekt (vagy a projekt egy része) az európai alkotásokra vonatkozó adatbázisból és / vagy adatbázis-hálózatból áll. A Bizottság ösztönzi az operátorok európai szintű együttműködését illetve a promóciós eseményekre specializálódott köz- vagy magánkezdeményezésű szervezetek közös kezdeményezéseit. 

Kérjük, vegyék figyelembe, hogy ez a terv nem arra szolgál, hogy egyes külön vállalatok egyedi tevékenységeihez nyújtsanak segítséget saját termékeik támogatására. 

Az 1. tevékenységi program esetében A Bizottság olyan európai vállalatoknak kíván pénzügyi hozzájárulást nyújtani, amelyek garantálják az európai szakemberek jelenlétét az érintett eseményeken és speciális szolgáltatások széles skáláját nyújtják. 

a)
Az egyes tevékenységi programokat / eseményeket megelőzően: 

-
tájékoztatás nyújtása a szakembereknek (számítógépes szerverek, Media Deskek és Antennák, kereskedelmi sajtó stb.); 

-
az eseményben való részvétel iránt érdeklődő vállalatok megfelelő kiválasztása és részvételük adminisztratív irányítása (akkreditáció, foglalások stb.); 

-
katalógusok összeállítása (nyomtatott vagy elektronikus formátumban); 
-
a tevékenységi program / projekt promóciója a szaksajtó irányában (reklámkampány, sajtókonferenciák stb.), az Európai Unió MEDIA Programja általi támogatás egyértelmű tükrözésével és említésével; 
b)
A tevékenységi program / projekt folyamán: 

Logisztikai és szakmai szolgáltatás és / vagy struktúra szervezése az alábbiakat biztosító résztvevő vállalatok számára: 

-
stand vagy megfelelő munkaterület; 

-
vetítőfülkék vagy amennyiben alkalmazható, vetítőtermek; 

-
kiállító egységek; 


-
szakemberekkel folytatott konzultációk audiovizuális kérdésekben; 

A tevékenységeknek egyértelműen tükrözniük kell a Bizottság támogatását, és amennyiben szükséges, konkrét terület különítendő el a MEDIA Program számára. 

c)
A tevékenységi programot / projektet követően: 

· az esemény során összegyűjtött eredmények értékelése és terjesztése (kiterjedt pénzügyi jelentés, tevékenységi jelentés, sajtódosszié stb.). 

A 2. tevékenységi program esetében A Bizottság olyan európai vállalatoknak kíván pénzügyi hozzájárulást nyújtani, amelyek innovatív promóciós módszerekre tesznek javaslatot, ideértve az Európai audiovizuális alkotások gyártására szolgáló pénzügyi csomagok összeállítását. 

Örömmel vesszük az innovatív javaslatokat, viszont gondoskodni kell az alábbi elemek biztosításáról, amennyiben alkalmazható: 

a)
Az egyes tevékenységi programokat / eseményeket megelőzően: 

-
tájékoztatás nyújtása a szakembereknek (számítógépes szerverek, Media Deskek és Antennák, kereskedelmi sajtó stb.); 

-
az eseményben való részvétel iránt érdeklődő projektek és vállalatok megfelelő kiválasztása és részvételük adminisztratív irányítása (akkreditáció, foglalások stb.); 

-
katalógusok összeállítása (nyomtatott vagy elektronikus formátumban); 

-
célzott toborzási / reklámkampány olyan résztvevőkért, akik hozzájárulnak a kiválasztott projektek finanszírozásához vagy előmozdításához. 
b)
A tevékenységi program / projekt folyamán: 

Logisztikai és szakmai szolgáltatás és / vagy struktúra szervezése a résztvevő projektek, vállalatok és szakemberek számára, ideértve a következőket, amennyiben alkalmazható: 

-
stand vagy megfelelő munkaterület; 

-
vetítőfülkék vagy amennyiben alkalmazható, vetítőtermek; 

-
kiállító egységek; 

A tevékenységeknek egyértelműen tükrözniük kell a Bizottság támogatását, és amennyiben szükséges, konkrét terület különítendő el a MEDIA Program számára. 

c)
A tevékenységi programot / projektet követően: 

· az esemény során összegyűjtött eredmények értékelése és terjesztése (kiterjedt pénzügyi jelentés, tevékenységi jelentés, sajtódosszié stb.). 

A 3. tevékenységi program esetében A Bizottság olyan európai programkatalógusokra vonatkozó adatbázis és / vagy adatbázis-hálózat létesítésére kíván pénzügyi hozzájárulást nyújtani, amely legalább három nyelven működik – ezek egyike az angol – és szakemberekhöz szól az alábbi kritériumok alapján: 
a)
A fejlesztési fázist megelőzően: 

 
a projekt / tevékenységi program illetve céljai, célkitűzései egyértelmű meghatározása 

 
a felhasználók meghatározása és megfelelő promóció a projekt / tevékenységi program megismertetésére 

 
egyértelmű stratégia az adatok összeállítására vonatkozóan 

- 
logikai alap az adatbázisok hálózatba kapcsolásához (amennyiben alkalmazható)

b)
Fejlesztési fázis 

 
adatok összeállítása 

 
hozzáférhető felhasználói kezelőfelület tervezése 

 
promóció (pl. információnyújtás a szakemberek számára különféle eszközökkel a tevékenységi program biztosította lehetőségekről, jól célzott sajtókampány szervezése a MEDIA Programmal együttműködésben, a MEDIA Program általi támogatás egyértelmű és látható említésével.) 

 
az adatbázisok hálózatba hangolása (amennyiben alkalmazható) 

c)
Karbantartási fázis 

 
megfelelő támogatás és karbantartás nyújtása (vagyis az adatbázis naprakészen tartása, a felhasználói kezelőfelület fejlesztése stb.) 

 
folyamatos promóció 

d)
Folytatólagos értékelés 

- 
a támogatás nyújtására és az adatbázis karbantartására szolgáló megfelelő eszközök rendszeres időközönkénti értékelése. 

A 4. tevékenységi program esetében A Bizottság olyan európai vállalatoknak kíván pénzügyi hozzájárulást nyújtani, amelyek innovatív projekteket mutatnak be az európai audiovizuális alkotásoknak a lehető legszélesebb általános közönség körében történő népszerűsítésére. 

a)
Az egyes tevékenységi programokat / eseményeket megelőzően: 

-
tájékoztatás nyújtása a szakembereknek (számítógépes szerverek, Media Deskek és Antennák, kereskedelmi sajtó stb.); 

-
az eseményben való részvétel iránt érdeklődő projektek és vállalatok megfelelő kiválasztása és részvételük adminisztratív irányítása (akkreditáció, foglalások stb.); 

-
katalógusok összeállítása (nyomtatott vagy elektronikus formátumban); 

-
célzott toborzási / reklámkampány a kiválasztott közönségért. 
b)
A tevékenységi program / projekt folyamán: 

-
információnyújtás a szakemberek számára különféle eszközökkel a tevékenységi program biztosította lehetőségekről; 

-
a tevékenységi program / projekt promóciója az általános / szaksajtó irányában (reklámkampány, sajtókonferenciák stb.), az Európai Unió MEDIA Programja általi támogatás egyértelmű tükrözésével és említésével; 

c)
A tevékenységi programot / projektet követően: 

-
az esemény során összegyűjtött eredmények értékelése és terjesztése (kiterjedt pénzügyi jelentés, tevékenységi jelentés, sajtódosszié stb.). 

Az 5. tevékenységi program esetében A Bizottság olyan európai fesztiválhálózatoknak kíván pénzügyi hozzájárulást nyújtani, amelyekben legalább tíz tagállamból vagy a MEDIA Plus programban részt vevő országból származó tag vesz részt. Ezek a hálózatok hosszan tartó, együttműködésen alapuló tevékenységi programokat kell hogy megvalósítsanak tagjaik között, melyek az alacsony audiovizuális produkciós kapacitású tagállamokból vagy régiókból származó illetve fiatal európai rendezők által készített alkotások terjesztését népszerűsítik és támogatják. 

A jelen Pályázati felhívás címzettjei az európai audiovizuális fesztiválok olyan hálózatai, melyeknek tevékenységei hozzájárulnak a fenti célkitűzések megvalósításához, és amelyek e célból az alábbi tevékenységi programok kombinációját hozzák létre, valósítják meg és teljesítik: 

a)
Hosszan tartó együttműködés a tagok között (minimálisan 10 tagfesztivál): 


( Szakmai tapasztalatok és a legjobban bevált gyakorlatok, kapcsolatok és ismeretek cseréje, például munkatársak cseréjén keresztül. 

( Megosztott online hozzáférés a fesztivál-katalógusok naprakész információihoz (pl. kópia-források, fesztiválok díjazottjai, akkreditált forgalmazók / TV vevők / értékesítők,) továbbá más információkhoz (pl. hírlevelek és folyóiratok). A fenti tevékenységek tegyék lehetővé a folyamatos online hozzáférést ezekhez a kiadványokhoz és archívumokhoz (és legalább három európai, köztük angol nyelven álljanak rendelkezésre). 

( A kezdeményezés során összegyűjtött eredmények értékelése és terjesztése (részletes pénzügyi jelentés, tevékenységi jelentés). 

b)
Európai audiovizuális alkotások terjesztése és promóciója: 


( Filmalkotások versenyének megvalósítása, amelyek legalább 10 tagfesztiválon és / vagy európai filmművészeti díjért folyó bemutatón szerepelnek. 

( Európai rövidfilmek turné-csomagjainak kiválasztása. 

( A fenti tevékenységek értékelése, szemléltetése és hatásuk az európai audiovizuális alkotások promóciójára és terjesztésére. 
3. NAPTÁR 

A pályázatok az alábbi határidőkig küldendők be a Bizottsághoz (a pályázat benyújtásakor követendő módszertan részletes leírását lásd a jelen Pályázati felhívás 12.3. pontjában): 

2005. szeptember 8-a a 2006-ban szervezett éves projektekre és a 2006. január 1-je illetve 2006. május 31-e között induló projektekre vonatkozóan. 

2005. december 9-e a 2006. június 1-je és 2006. december 31-e között induló projektekre vonatkozóan. 

2006. május 10-e a 2007-ben szervezett éves projektekre és a 2007. január 1-je és 2007. május 31-e között induló projektekre vonatkozóan. 

Az éves pályázatok a meghatározás szerint olyan pályázatok, amelyek tevékenységi programja(i) / eseménye(i) egy évet vagy minimálisan hat (6) hónapos időszakot ölelnek fel a jelen pályázati felhívásban jelölt jogosultsági időszakon belül. 

A jelen pályázati felhívás csak a 2006. január 1-je és 2007. december 31-e közötti projekteket érinti. 

A projektek 2007. december 31-ig le kell hogy záruljanak. 

A projektek maximális időtartama 12 hónap. 

Nem fogadják el a pályázatot, ha a projekt a jelen pályázati felhívásban meghatározott időtartamon túlnyúlik. 

E “jogosultsági időszak” nem hosszabbítható meg. 

A pályázók a lehető leghamarabb tájékoztatást kapnak (általában a benyújtási határidőt követő 12 héten belül) arról, hogy a Bizottság megítélte-e számukra a pénzügyi hozzájárulást. A Bizottság döntése jogerős. 

4. RENDELKEZÉSRE ÁLLÓ KÖLTSÉGVETÉS 

A jelen Pályázati felhívás szerinti projektek társfinanszírozására rendelkezésre álló maximális költségvetés 8.5 M €. Nincs megoszlás a különféle tevékenységi programirányok között. 
Az egyes kedvezményezettek és az egyes javasolt projektek részére odaítélt összeg általában az összköltség 50%-ára korlátozódik. Az európai nyelvi és kulturális sokféleséget erősítő projektek (vagyis amelyek külön hangsúlyt helyeznek az alacsony produkciós kapacitású országokból származó alkotásokra) esetében az összköltség 60%-át kitevő támogatás kérelmezhető. A nyújtandó pénzügyi támogatás végső százalékos arányát az Európai Bizottság a projekt jellegének figyelembevételével határozza meg. 

A kedvezményezett köteles a fennmaradó összeget biztosítani. 

MEGJEGYZÉS: A “természetbeni” hozzájárulások és kiadások nem támogathatók a MEDIA Plus Program keretében, viszont a költségvetés értékelésekor figyelembe veszik azokat, következésképpen beírandók a Költségvetési összesítő űrlap megfelelő részeibe. 

A Bizottság fenntartja a jogot arra, hogy ne ossza ki a teljes költségvetési összeget. 
5. JOGOSULTSÁGI FELTÉTELEK 

Az összes alábbi feltételnek megfelelő pályázat tekintendő jogosultnak és kerül értékelésre. 

5.1. Jogosult szervezetek 

Az audiovizuális szektorhoz tartozó köztestületek és magánvállalatok (non-profit szervezetek is) élveznek jogosultságot a jelen Pályázati felhívás feltételei szerint. 

A jelen pályázat az Európai Unió tagállamaiban illetve az Európai Gazdasági Megállapodáshoz tartozó, a MEDIA Plus Programban részt vevő, a jelen Pályázati felhívás 5.2. pontjában meghatározott országokban bejegyzett és állampolgárai tulajdonában lévő társaságok számára áll nyitva, mely társaságok ezen országok állampolgárainak közvetlen vagy többségi tulajdonában állnak jelenleg és a jövőben is. (A pályázó KÖTELES a társasági szerződése és cégkivonata naprakész példányát benyújtani, ideértve mindennemű módosítás és a részvénytulajdonosok / igazgatók / igazgatósági tagok stb. teljes jegyzékének naprakész példányát, amely igazolja a fenti személyek állampolgárságát). 

A pályázó európai testület kell hogy legyen az 5.2. pontban meghatározottak értelmében. 
Az 5. tevékenységi program esetében a pályázó legalább tíz (10) tagállamból vagy a MEDIA Programban részt vevő államból származó (audiovizuális fesztivál-) taggal kell hogy rendelkezzen. A pályázó fesztiválpartnereitől származó részvételi nyilatkozatokat köteles benyújtani (eredeti aláírással ellátott példány szükséges). E hálózat fesztiváltagjai jelentős részben európai alkotásokat kötelesek műsorukra tűzni (fikció, dokumentumfilm, animációs film, játékfilm és rövidfilm minden formában, új médiát is ideértve). 

Az « európai alkotás » meghatározása a Tanács 1989. október 3-i 89/552/EGK, az Európai Parlament és a Tanács 1997. június 30-i 97/36/EK irányelvével módosított, a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló irányelvének 6. cikkében foglaltak értelmében értendő. 

5.2. Jogosult országok 

A jelen pályázat az Európai Unió valamely tagállamában illetve az Európai Gazdasági Megállapodáshoz tartozó, a MEDIA Plus Programban részt vevő országok valamelyikében (Izland, Liechtenstein, Norvégia), Svájcban, továbbá a 2000/821/EK határozat 11. cikkében foglalt feltételeket teljesítő egyéb országokban (Bulgária) bejegyzett és állampolgárai tulajdonában lévő társaságok számára áll nyitva. 

A jelen Pályázati felhívás értelmezésében az alábbi országok tekintendők alacsony audiovizuális produkciós kapacitású országnak: Ausztria, Belgium, Bulgária, Ciprus, Cseh Köztársaság, Dánia, Észtország, Finnország, Görögország, Magyarország, Írország, Izland, Lettország, Liechtenstein, Litvánia, Luxemburg, Norvégia, Hollandia, Lengyelország, Portugália, Szlovákia, Szlovénia, Svédország és Svájc. 
5.3. Jogosult tevékenységi programok 

Kizárólag a jelen Pályázati felhívásban (2. pont) ismertetett 5 tevékenységi program legalább egyikének megfelelő pályázat minősül jogosultnak. 

5.4. Jogosult pályázatok 

Kizárólag azok a pályázatok kerülnek elbírálásra, amelyeket az I. mellékletben foglalt, hiánytalanul kitöltött, cégszerűen aláírt és a megfelelő határidőig beérkezett pályázati űrlapon nyújtottak be (a kellő időben való postára adást a postai bélyegző igazolja). 

A pályázati kérelmeknek tartalmazniuk kell az I. melléklet ellenőrző listájában bekért összes dokumentumot, különös tekintettel a pályázónak a projekt megvalósításához szükséges pénzügyi és operatív kapacitásával kapcsolatos dokumentumokra. 

A pályázatok tekintetbe kell hogy vegyék a fenti útmutatásokat, és a valóságnak megfelelőnek és hiánytalannak kell lenniük. A pályázatok részletes, egyensúlyban lévő és szabályszerű költségvetést kell hogy tartalmazzanak, és a kérelmezett közösségi társfinanszírozás mértéke nem haladhatja meg az összköltség 50%-át. Az európai nyelvi és kulturális sokféleséget erősítő projektek (vagyis amelyek külön hangsúlyt helyeznek az alacsony produkciós kapacitású országokból származó alkotásokra) esetében az összköltség 60%-át kitevő támogatás kérelmezhető. 
A jelen Pályázati felhívás 12. pontjában foglalt minden egyéb feltétel teljesítendő. 

6. KIZÁRÓ FELTÉTELEK 

A pályázóknak igazolniuk kell, hogy nincsenek az Európai Közösségek költségvetésére alkalmazandó költségvetési rendelet (a Tanács 2002. június 25-i 1605/2002/EK, Euratom rendelete) 93. és 94. cikkében leírt helyzetek egyikében sem. Ezek a helyzetek az alábbiak: 

A pályázók kizárásra kerülnek a jelen pályázatban való részvételből, amennyiben: 

(a) 
csődeljárás vagy felszámolás alatt állnak, bíróság irányítja az ügyeiket, hitelezőikkel megállapodást kötöttek, felfüggesztették üzleti tevékenységüket, eljárás van ellenük folyamatban ezekkel a kérdésekkel kapcsolatban, vagy bármilyen ennek megfelelő helyzetben vannak a nemzeti törvényekben vagy jogszabályokban meghatározott hasonló eljárásból kifolyólag; 

(b) 
jogerős ítélettel bűnösnek nyilvánították őket szakmai etikai vétség miatt; 

(c) 
a szerződő hatóság által igazolhatóan - bármilyen módon - bizonyítást nyer, hogy súlyos szakmai etikába ütköző cselekedetet követtek el; 

(d) 
nem teljesítették társadalombiztosítási hozzájárulás- vagy adófizetési kötelezettségeiket a bejegyzett székhelyük szerinti ország, a szerződő hatóság országa, vagy a projekt teljesítési helyszíne szerinti ország jogszabályainak megfelelően; 

(e) 
jogerős ítéletet hoztak ellenük csalás, korrupció, bűnszövetkezetben való részvétel, vagy a Közösség pénzügyi érdekeivel ellentétes egyéb törvénytelen cselekedet miatt; 

(f) 
A közösségi költségvetésből finanszírozott másik beszerzési eljárást vagy támogatás nyújtására vonatkozó eljárást követően – a vonatkozó nyilatkozat értelmében – súlyos szerződésszegést követtek el vagy nem teljesítették szerződéses kötelezettségeiket. 

A pályázó köteles igazolni, hogy inncs a fet felsorolt helyzetek egyikében sem (a III. mellékletben csatolt pályázati űrlapok között szereplő nyilatkozat aláírásával). 

2) A pályázók kizárásra kerülnek a jelen pályázatban való részvételből, amennyiben: 

(a) 
összeférhetetlenség lép fel; 

(b) 
hamis állítás gyanúja nyer bizonyosságot a szerződéskötési eljárásban való részvétel feltételeként a szerződő hatóság által kért információk szolgáltatásában, illetőleg nem kerülnek benyújtásra ezek az információk. 
A Bizottság adminisztratív és pénzügyi jellegű büntetéseket róhat ki azon pályázókra, akik bizonyítottan hamis nyilatkozatot tettek illetve korábbi szerződés vagy pályázat keretében bevallottan súlyos szerződésszegést követtek el a Pénzügyi Rendelet 93-96. cikkében foglalt rendelkezéseknek megfelelően. 

E feltételek teljesítése érdekében a pályázó aláírásával ellátott becsületbeli nyilatkozatot köteles adni, hogy nincs a 93. és 94. cikkben foglalt helyzetek egyikében sem. A nyilatkozat az I. mellékletben foglalt pályázati űrlapok között található meg. 
7.
KIVÁLASZTÁSI KRITÉRIUMOK 

A kiválasztási kritériumok segítségével értékelik a pályázó kapacitását azon projekt megvalósítására, amelyre támogatást kér: 

A pályázó stabil és elégséges finanszírozási háttérrel kell hogy rendelkezzen tevékenysége fenntartásához és a projekt finanszírozásához való hozzájáruláshoz a támogatandó projekt megvalósításához szükséges időszak folyamán. A pályázónak megfelelő szakmai képzettséggel és tapasztalattal kell rendelkeznie azon projekt sikeres irányításához, amelyre támogatást kér. 

A pályázó becsületbeli nyilatkozatot köteles benyújtani (kitöltve és aláírva), amely igazolja, hogy rendelkezik a támogatandó projekt sikeres megvalósításához szükséges pénzügyi és operatív kapacitással. 

7.1
Operatív kapacitás 

Az operatív kapacitás értékeléséhez a pályázó a következő dokumentumokat köteles benyújtani pályázati anyagának részeként: 

· a projektért felelős személy(ek) és a megvalósításban részt vevő kulcsfontosságú munkatársak (pl. műsorkészítők, adminisztratív munkatársak, oktatási tisztségviselők stb.) önéletrajza, illetve amennyiben alkalmazható, a partnerszervezet munkatársaié is; 
· a pályázó (továbbá amennyiben alkalmazható, a partnerek) tevékenységeinek összefoglalása az előző három évre vonatkozóan, valamint üzleti fejlesztési terv a projektre nézve az elkövetkezendő három évre. 

7.2 Pénzügyi kapacitás 

Pénzügyi kapacitásának elbírálásához a pályázó a következő dokumentumokat köteles benyújtani pályázati anyagának részeként: 

· A teljes éves eredménykimutatás legfrissebb auditált példánya, amely tartalmazza a mérleget és minden egyéb vonatkozó mellékletet, ha azok rendelkezésre állnak. Az elszámolásokat független hites könyvvizsgáló / auditor hitelesítésével kell ellátni; 

· A pályázó által megfelelően kitöltött és a bank által hitelesített banki azonosító űrlap (I. melléklet, I.a.ii. űrlap). A nyomtatványon a pályázó és a bank képviselői által tett eredeti aláírás kell hogy szerepeljen; 

-
A pályázó pénzügyi kapacitására vonatkozó űrlap (I.a.iv. űrlap), megfelelően és körültekintéssel kitöltve. A nyújtott tájékoztatás (adatok) alapja a pályázattal együtt benyújtott legfrissebb teljes, hitelesített elszámolás. A pályázó igazolja, hogy a fenti adatok pontosak és ellenőrizhetőek. Ezek az információk szükségesek a pályázó pénzügyi megbízhatóságának és társfinanszírozási kapacitásának értékeléséhez. 

MEGJEGYZÉS: Amennyiben a benyújtott dokumentumok alapján a Bizottság elégtelennek találja a pályázó pénzügy kapacitását, a következőket teheti: 

· Elutasítja a pályázatot 

· További információkat kér 

· Garancia nyújtására kötelez (lásd 9.3. pont) 

· Olyan szerződést ajánl, amely tartalmaz pénzügyi hozzájárulást, viszont előfinanszírozási kifizetést nem (vagyis amely a teljes hozzájárulás kifizetését az esemény után benyújtandó zárójelentések jóváhagyását követően írja elő). 

7.3 Audit

A 300.000-, eurót meghaladó összegű támogatást kérelmező pályázók esetében a hitelesített elszámolásokat hites könyvvizsgáló / auditor által készített külső auditjelentés kell hogy kísérje 
.

A jelentés hitelesíti a legutolsó vagy a legutóbbi pénzügyi év elszámolásait, és véleményt ad a pályázó kapacitásáról a projekt maradéktalan megvalósítására. 

A Bizottság fenntartja a jogot arra, hogy ne fogadjon el olyan pályázatot, amelynél a pályázó nem tett eleget a MEDIA I, MEDIA II és MEDIA Plus Programok keretében aláírt szerződésekben foglalt kötelezettségeinek. 
Kizárásra kerül az a pályázó, aki nem nyújtja be a kért dokumentumokat, vagy akiről a benyújtott dokumentumok alapján úgy ítélik, hogy nem teljesíti a kiválasztási kritériumokat. 

8.
A MEGÍTÉLÉS FELTÉTELEI 

A megítélési feltételek segítségével értékelhető a benyújtott pályázatok minősége a jelen Pályázati felhívásban meghatározott célok és prioritások fényében. Az Európai Bizottság az alábbi kritériumok alapján hoz döntést a támogatási összegek megítéléséről a rendelkezésre álló költségvetési erőforrások mértékéig. Az erőforrások a terv egészéhez vannak hozzárendelve, és a lehetséges források nincsenek megosztva az öt tevékenységi programirány között. 
A kritériumokra az alábbi súlyozás vonatkozik: 
	A projekt európai dimenziója 
	 
	 
	 
	25%

	Az európai audiovizuális alkotások promóciójára és terjesztésére gyakorolt hatás 
	25%

	A pályázatban szereplő tevékenységi terv minősége és költséghatékonysága 
	 
	 
	 
	25%

	A tevékenységi program innovatív aspektusai 
	 
	 
	 
	5%

	A kialakított hálózatok lehetséges hosszútávú előnyei 
	
	
	10%

	Az alacsony audiovizuális produkciós kapacitással rendelkező területekről származó alkotások promóciója 
	10%


Ennek a fázisnak az értelmezésében “A projekt európai dimenziójának” értékelése az alábbi kritériumok alapján történik az egyes pályázatoknak megfelelően: 

· a projektben szereplő európai alkotások száma; 

· a projektben szereplő európai szakemberek száma és spektruma, 

· a projekt általános célközönsége. 

9.
PÉNZÜGYI FELTÉTELEK 
A Bizottság nem köteles a kérelmezett pénzügyi támogatás szintjét elfogadni pusztán egy adott pályázó kiválasztásával. 

Az Európai Bizottság az általa megítélt pénzügyi támogatás összegét a projektek költségének és jellegének figyelembe vételével határozza meg. 

A hozzájárulás odaítélése nem feltételez semmiféle támogatási jogot a későbbi évekre vonatkozóan. 

A Közösségi Támogatások célja, hogy ösztönözzék azon projektek megvalósítását, amelyeket nem lehetne végrehajtani a Bizottság támogatása nélkül, és amelyek a társfinanszírozás elvének köszönhetően működnek. A Bizottság kiegészíti a pályázó által vállalt finanszírozást, a nemzeti, a regionális stb. állami illetve magánjellegű támogatásokat. 

A megítélt összeg semmilyen körülmények között nem lehet magasabb mint a kérelmezett összeg. 

Az Eurozóna tagjai közé tartozó tagállamokból jelentkező pályázók kötelesek költségvetésüket és beszámolóikat kizárólag euróban benyújtani. Minden más pályázó köteles költségvetését mind euróban, mind saját nemzeti valutájában benyújtani. A Költségvetési összesítő űrlapon a valuta-átváltások kiszámítása a jelen Pályázati felhívás közzétételének hónapja elején bejelentett hivatalos valutaárfolyam alapján történjen. Ezek a valuta-árfolyamok a nemzeti MEDIA Deskektől és Antennáktól illetve az Európai Bizottság alábbi weboldaláról szerezhetők be: 

(http://europa.eu.int/comm/budget/inforeuro/files.htm) A pontos árfolyam a Költségvetési összesítő űrlap megfelelő rubrikájába írandó be. 

A pályázó vegye figyelembe, hogy a valuta-átváltások tételenként kell hogy történjenek és az egyes tételekre vonatkozóan a konvertált euró-összegekből számítandók a költségvetési alkategória-összesítések és teljes összesítések (nem egyszerűen a nemzeti valutában megadott összesített egyenérték-összeg váltandó át), hogy mind a nemzeti valutában, mind az euróban meghatározott költségvetés koherens és teljes mértékben helyes legyen. 

A pályázóknak nyomatékosan tanácsoljuk, hogy egyszerű számológéppel újra ellenőrizzenek minden automatikus számítást. 

Az összesített költségvetés egyensúlyban kell hogy legyen, és világosan kell hogy jelölje azokat a költségeket, amelyekre közösségi társfinanszírozást igényelnek. 

A pályázó a költségvetésben köteles meghatározni mindenfajta, a projektre vonatkozóan ugyanabban a pénzügyi évben előrevetített / kérelmezett forrást és hozzájárulás-értéket akár ugyanazzal a tevékenységi programmal kapcsolatban, akár más, a szervezet tevékenységeinek részeként megvalósított egyéb tevékenységi programokkal kapcsolatban. 

A Bizottság hozzájárulása semmilyen körülmények között nem hozhat nyereséget a kedvezményezett részére. A nyereség a meghatározás szerint a költségeknél magasabb bevétel elérése. Mindenfajta nyereség a véglegesen megítélt hozzájárulás arányos csökkentését vonja maga után. 

A pályázati űrlapon megadott bankszámla alapján minden bizottsági hozzájárulás azonosítható kell hogy legyen. Amennyiben az erre a bankszámlára fizetett hozzájárulás kamatot vagy azzal egyenértékű nyereséget termel (azon ország nemzeti jogszabályai alapján, ahol a számla elhelyezésre került), ez a kamatösszeg a Bizottság részére visszajár a hozzájárulási egyenleg kifizetésekor. 

A kedvezményezett kötelezettséget vállal, hogy a projektet a pályázati űrlapon bemutatott formában hajtja végre. 

9.1 Kifizetési eljárás 

A jelen pályázat keretében nyújtott pénzügyi támogatás a Tanács 2000/821/EK határozatának 6. cikkében meghatározott szubvenció formájában történik. 

Amennyiben a Bizottság a pályázatot elfogadja, a Bizottság és a kedvezményezett között (euro alapú) megállapodás jön létre, amelyben meghatározzák a támogatás feltételeit és a Bizottság általi finanszírozás szintjét. A megállapodás eredeti példányai aláírandók és visszajuttatandók a Bizottsághoz; a Bizottság lesz az utolsó aláíró fél. 

A közösségi hozzájárulás kiutalása általában a következő módon, két részletben történik: 

A megítélt támogatás 75%-át alkotó előfinanszírozási összeg kerül kifizetésre a kedvezményezett részére a megállapodás mindkét fél általi aláírását és a szükséges garanciák kézhezvételét követő 45 napon belül. Ez az előfinanszírozási kifizetés a kedvezményezett készpénzforgalmának biztosítására szolgál. 

Az előfinanszírozási kifizetések több részletre oszthatók. Ebben az esetben az első előfinanszírozási kifizetés a teljes támogatás 40%-át képviseli. A teljes támogatás 40%-át jelentő második előfinanszírozási összeg kifizetésére a projekt előrehaladási jelentésének a Bizottság általi jóváhagyását követő 45 napon belül kerül sor. Ez a második részlet kizárólag akkor fizethető ki, ha az első előfinanszírozási kifizetés teljes összege (100%-a) felhasználásra került. 

A pénzügyi támogatás fennmaradó részének kifizetésére az Átfogó tevékenységi jelentés és a Záró pénzügyi kimutatás – mely utóbbi tartalmazza a projekt végső költségeinek és bevételeinek részletes lebontását és hivatalos független hites könyvvizsgáló vagy auditor hitelesítésével van ellátva - benyújtását és a Bizottság általi elfogadását követően kerül sor. A pénzügyi hozzájárulás összege a kedvezményezett részéről ténylegesen felmerült költségektől és a végső soron megszerzett társfinanszírozás mértékétől függ. Amennyiben a kedvezményezett által a projekt megvalósítására fordított tényleges költségek alacsonyabbak az ideiglenes pályázati költségvetésben előirányzott költségeknél, a Bizottság a szerződésben foglalt finanszírozási rátát alkalmazza. Amennyiben alkalmazható, a kedvezményezett köteles visszatéríteni minden, a Bizottság által előfinanszírozás formájában már kifizetett többletösszeget. 

9.2 Az elszámolások auditálása 

A pályázó elszámolásainak külső auditja (melyet hivatalos független hites könyvvizsgáló / auditor végez el) lehet szükséges a kifizetések teljesítésének biztosítására bármilyen “menedzsment kockázat” esetén. Ilyen esetben az auditori jelentés csatolandó a kifizetési kérelemhez annak igazolása céljából, hogy a vonatkozó elszámolások a valóságnak megfelelnek, pontosak és megfelelő indokokkal vannak alátámasztva. 

9.3
Garancia 
A Bizottság bármely kedvezményezettől garanciát kérhet bármely kifizetést megelőzően, hogy csökkentse az előfinanszírozási hozzájárulások kifizetésének pénzügyi kockázatait. 

Ez a garancia arra szolgál, hogy a garanciavállaló legyen felelős a kedvezményezett mindenfajta, a Bizottság hozzájárulására vonatkozó kötelezettségéért. 

Ezt az euróban kiállítandó garanciát egy elismert pénzintézet vagy bank adja ki, melynek székhelye az Európai Unió bármely tagállamában lehet. 

Ez a garancia helyettesíthető harmadik fél vagy a projektre vonatkozó megállapodásban érintett kedvezményezett személyes felelősségvállalásával. 

A pénzügyi garancia visszatérítésére akkor kerül sor, miután a kedvezményezett részére eszközölt további kifizetések (ideértve a végső kifizetést) fedezik az előfinanszírozás összegét a megállapodásban foglalt feltételeknek megfelelően. 

9.4 Kettős finanszírozás 

Egy projektre csupán egy támogatás ítélhető meg a közösségi költségvetésből egyazon kedvezményezett részére. A pályázó által javasolt projekt nem részesülhet kettős finanszírozásban. 

A pályázó köteles megjelölni a támogatási pályázatban, hogy milyen más pénzügyi támogatási kérelmet nyújtott be vagy nyújt be a továbbiakban az Európai Intézményekhez ugyanabban az évben; minden támogatásnál jelölendő a vonatkozó Közösségi program és a támogatás összege. 

9.5 Elszámolható költségek 

A költségek elszámolhatósági időszaka a projektek jellege és időtartama szerint kerül alkalmazásra (előkészítés, megvalósítás, utánkövetés), és a következő lehet: 
- a projekt kezdetét 10 hónappal megelőzően kezdődik és a projekt befejezése után 2 hónappal ér véget; 
VAGY 

- a projekt kezdetét 3 hónappal megelőzően kezdődik és a projekt befejezése után 2 hónappal ér véget; 

Éves projektek esetén a költségek elszámolhatósági időszaka az alábbiak szerint alkalmazandó: 


- a projekt kezdeti időpontját 3 hónappal megelőzően kezdődik és a projekt befejezési időpontja után 2 hónappal ér véget. 
A pályázó a pályázatban világosan jelezze a projekt jellegét, illetve a ráfordítások felmerülésének kezdő és befejező időpontját. A pályázó az I. mellékletben csatolt ideiglenes költségvetésben előirányzott költségek elszámolhatóságának időtartamát adja meg. Azok a pályázók, akik olyan éves projektekre jelentkeznek, amelyek jelenleg pénzügyi támogatásban részesülnek a terv alapján, kötelesek gondoskodni arról, hogy az új pályázat költségeinek elszámolhatósági időszaka ne legyen átfedésben a fennálló időszakkal, különös tekintettel az adminisztratív és személyi jellegű ráfordításokra. 

A tekintetbe vett költségek elszámolhatósági időszakának kezdetét megelőzően felmerült költségek nem fogadhatók be. 

Kizárólag a jelen Pályázati felhíváshoz csatolt (I.b. melléklet) Költségvetési összesítő űrlapon meghatározott készpénz-költségek minősülnek elszámolható költségnek. 
Az elszámolható költségek csak a projekt előkészítési, megvalósítási és utánkövetési időszaka folyamán terhelhetők a projektre. 

Az adminisztratív költségek maximum 12 hónapon keresztül terhelhetők a projektre. 

Az alábbi költségek minősülnek elszámolhatónak: 

- amelyek szükségesek a tevékenységi program / projekt megvalósításához és közvetlenül kapcsolódnak ahhoz, szerepelnek a megállapodásban csatolt ideiglenes költségvetéshez, ésszerű mértékűek, összhangban állnak a stabil pénzügyi irányítás elveivel és költséghatékonyak; 
- amelyek a megállapodásban meghatározott költség-elszámolhatósági időszak folyamán keletkeznek; 
- amelyek a pályázó részéről ténylegesen felmerültek, bejegyzésre kerültek a kedvezményezett elszámolásaiba a vonatkozó számviteli elveknek megfelelően, és bevallásra kerültek a nemzeti pénzügyi és társadalombiztosítási rendelkezések szerint; 
- azonosíthatók és ellenőrizhetők az alátámasztó dokumentumok alapján. 

Az adminisztrációs és személyi jellegű ráfordítások a minimális szinten tartandók és semmi esetre sem haladhatják meg a projekt teljes költségének 40%-át. A jelen számítás értelmezésében az alábbi költségvetési címek tartoznak az adminisztratív és személyi jellegű ráfordításokhoz: 

 “1.1. Bruttó bér/Személyi jellegű ráfordítások (ideértve a munkabérköltségeket és a szociális terheket)”, továbbá “3. Rezsi és kapcsolódó költségek”, ebben “3.1. A pályázó helyiség- és kapcsolódó költségei”, “3.2. Irodai költségek”és “3.3. Fogyóeszközök”.

A záró elszámolásokban nem sorolhatók más költségkategóriába a költségek, ha korábban adott költségvetési kategóriában szerepeltek. 

A közösségi támogatás kedvezményezettje köteles átlátható analitikus számviteli rendszert fenntartani a támogatott projekt költségeit tekintve. Ez a számviteli és osztályozási rendszer egyszerűsíti a végső költségek ellenőrzését és igazolását a független hites könyvvizsgáló / auditor számára, ami pedig a pénzügyi hozzájárulás kifizetéséhez szükséges. Kötelező minden záró elszámolás független auditálása. 

A kedvezményezett számviteli eljárásai lehetővé kell hogy tegyék a támogatott projekttel kapcsolatban bejelentett, a megfelelő igazoló bizonylatokkal alátámasztott költségek és bevételek egyeztetését a szervezet elszámolásaival. 

9.5.1 Közvetlenül elszámolható költségek 

A közvetlenül elszámolható költségek közé tartoznak azok, amelyek megfelelnek az előző bekezdésben foglalt általános feltételeknek, szükségesek a tevékenységi program / projekt megvalósításához és közvetlenül hozzárendelhetők ahhoz. 

A következő közvetlen költségek minősülnek elszámolhatónak, amennyiben megfelelnek az alábbi feltételeknek: 

· A berendezések (új vagy használt) vásárlásához kapcsolódó költségek elszámolhatók, amennyiben értékcsökkenési leírásuk a vonatkozó és általánosan elfogadott számviteli elvek alapján történik. Kizárólag a projekt / tevékenységi program időtartamához kapcsolódó amortizált költség számolható el. 

· A kedvezményezett vagy partnerei által a projekt / tevékenységi program végrehajtása érdekében vállalt más szerződésekből származtatott költségek, amennyiben a megállapodás II.9. pontjában foglalt feltételek teljesülnek. 

· Az alábbiakban ismertetett közvetlen költségek mindegyike elszámolható: 

A.
SZEMÉLYI JELLEGŰ RÁFORDÍTÁSOK 


a) A pályázó szervezet vagy társaság alkalmazottaihoz kapcsolódó költségek 

-
A személyi jellegű ráfordítások számítása a munkatársaknak ténylegesen a projektre fordított ideje alapján történik, illetve a tényleges bruttó bér alapján, mindenfajta munkabérköltséggel és egyéb, a munkatársak alkalmazásához közvetlenül kapcsolódó költséggel együtt (pl. társadalombiztosítási hozzájárulás). Amennyiben a pályázó több pályázati támogatási kérelmet nyújtott be a 35/2004. sz. Pályázati felhívásra, a költségek kettős finanszírozásának elkerülése érdekében meghatározandók azok a személyek, akik ezen projektek közül egynél többen vesznek részt. 
-
A munkatársaknak a projektre fordított időelszámolása a projekthez társított állomány jellege (pl. irányítói, igazgatói, adminisztratív vagy titkári szint), a kategóriánkénti állomány létszáma, a projektre való terhelésük időtartama és egy főre eső költségük szerint részletezendő. 
MEGJEGYZÉS: Ezek a költségek a kedvezményezett, és partnerei részéről felmerült tényleges költségek kell hogy legyenek; más szervezetek személyi jellegű ráfordításai kizárólag akkor elszámolhatók, ha azokat a kedvezményezett közvetlenül megfizeti vagy visszatéríti. 


b) A munkatársak utazási és megélhetési költségei 

-
Az utazási és megélhetési költségek a pályázó belső szabályzata alapján terhelhetők, és annyiban minősülnek elszámolható költségnek, amennyiben nem haladják meg az alábbi táblázatban megjelölt összegeket. 

-
Az elszámolható költségek az első osztályú vonatútra és a túrista osztályon tett légi utazásra korlátozódnak a Bizottság által alkalmazott rendelkezések alapján. Minden egyéb típusú utazás esetén (pl. magán gépjármű használata, gépkocsibérlés, taxiköltségek), ezek a költségek annyiban tekinthetők engedélyezhető költségeknek, amennyiben szükségesek a projekt megfelelő teljesítéséhez és megfelelően indokoltak. 
-
Az utazási és megélhetési költségek részletezése az egyes munkatársakra előirányzott utazások száma, valamint az utazásonkénti egy főre eső utazási költség (ideértve a részükre kifizetett napidíjak összegét is) szerint történjen. 
A szállás- és megélhetési költségeket tekintve az alábbi személyenkénti és naponként maximális összegek minősülnek elszámolhatónak: 
	Ország
	Maximum €
	Ország
	Maximum €

	Belgium 
	150
	Izland 
	183

	Dánia 
	179
	Liechtenstein 
	174

	Németország 
	127
	Norvégia 
	171

	Görögország 
	113
	Bulgária
	157

	Spanyolország 
	141
	Cseh Közt. 
	214

	Franciaország 
	130
	Észtország 
	129

	Írország 
	165
	Ciprus 
	100

	Olaszország 
	130
	Lettország 
	174

	Luxemburg
	143
	Litvánia
	126

	Hollandia 
	148
	Magyarország 
	136

	Ausztria
	122
	Málta 
	86

	Portugália 
	143
	Lengyelország 
	227

	Finnország 
	156
	Románia 
	185

	Svédország 
	157
	Szlovénia 
	148

	Egyesült Királyság 
	199
	Szlovákia 
	164


Az e táblázatban megadott összegek tartalmaznak minden, az adott országban való tartózkodással összefüggő költséget. Amennyiben nem töltik ott az éjszakát, az összegek 50%-kal csökkennek. 
B.
HARMADIK SZEMÉLY ÁLTALI SEGÍTSÉGNYÚJTÁS 
a) Olyan személyek által nyújtott szolgáltatásokhoz kapcsolódó költségek, akik nem állnak a pályázó szervezet vagy társaság alkalmazásában, például: 

-
A kizárólag az esemény időtartamára igénybe vett személyekhez kapcsolódó kiadások, pl. tolmácsok, sajtóattasék, újságírók, hostessek stb. 

-
Az audiovizuális kérdésekben jártas szakértők általi, azon európai szakembereknek nyújtott állandó szolgáltatásokhoz kapcsolódó díjak és kiadások, akik azon az eseményen vesznek részt, amelyhez a projekt kapcsolódik. 

-
A költségek számítása a harmadik személyeknek a pályázó által kifizetett díjösszeg alapján történik. 
A harmadik személyeknek a projektre fordított időelszámolása a nyújtott szolgáltatás jellege, a projektre való terhelésük időtartama és egy főre eső költségük szerint részletezendő (időtartam, szám, egyéni költség). 
b) Harmadik személyek, döntéshozók, újságírók és audiovizuális szakemberek utazási és megélhetési költségei 

Az alábbiak utaztatásához és megélhetéséhez kapcsolódó költségek: 

-
Döntéshozók (megbízó szerkesztők, vevők, finanszírozók stb.), akik azzal a céllal kaptak meghívást azon az eseményen való részvételre, amelyhez a projekt kapcsolódik, hogy előmozdítsák az eseményen bemutatott európai alkotások finanszírozását és a piacra való kijutásukat. 

-
Újságírók és egyéb személyek, akik a projektben részt vevő európai audiovizuális szakemberek tevékenységei nyilvánosságának növelése céljából kaptak meghívást. 

-
A harmadik személyek, döntéshozók és audiovizuális szakemberek utaztatásához és megélhetéséhez kapcsolódó költségek a jelen költségkategória alatt részletezendők, kiszámításuk a fenti 1. pontban foglalt rendelkezések szerint történjen. Közelebbről a kiadások az előirányzott személyek száma és egy főre eső költségük szerint részletezendők az eseményre való utazás és az ideje alatti megélhetés vonatkozásában. 

-
Az Európai Unión kívüli döntéshozókhoz kapcsolódó költségek nem minősülnek elfogadhatónak és levonandók a benyújtott általános költségvetésből illetve a Media Program hozzájárulásából is; kivételt képez az az eset, ha részvételük a pályázatban megfelelő indoklást nyer. 

C.
ADMINISZTRATÍV REZSI- ÉS KAPCSOLÓDÓ KÖLTSÉGEK 

A helyiségek költségei és a kapcsolódó költségek, továbbá az irodai költségek közvetetten elszámolható költségeknek tekintendők; kizárólag az alábbiakban említett költségek minősülnek közvetlenül elszámolható költségnek: 

-
Fogyóeszközök 

A fogyóeszközökre engedélyezhető kiadások olyan anyagok, áruk vagy berendezések vásárlásához, gyártásához, javításához vagy használatához kell hogy kapcsolódjanak, amelyek várható élettartama nem hosszabb a projekt időtartamánál. 
Minden tétel külön részletezendő egységköltsége illetve azon időtartam szerint, ameddig a projektre van terhelve. 
D.
TERÜLETBÉRLÉSI ÉS STANDKÖLTSÉGEK / BERENDEZÉSEK KÖLTSÉGEI 

Az e cím alatt szerepeltetett minden egyes költség jellege és lebontása külön részletezendő az előirányzott ráfordítás típusa és azon időtartam szerint, ameddig a projektre van terhelve. A területbérléshez kapcsolódó költségek az összterület és a négyzetméterenkénti költség szerint részletezendők. 
a)
Területbérlés: 

 
területek / és vagy helyszínek bérléséhez kapcsolódó költségek azon esemény ideje alatt, amelyhez a projekt kapcsolódik. A bérelt alapterületek mérete adandó meg. 
b)
Standköltségek / Berendezések költségei: 

Az alábbiakhoz kapcsolódó kiadások: 

-
a projektben részt vevő európai audiovizuális szakemberek tevékenységei nyilvánosságának növelése céljából elkülönített munka- és kiállító területek azon esemény időtartama alatt, amelyhez az esemény kapcsolódik. 
-
a pályázó által a fenti résztvevőknek nyújtott logisztikai és szakmai szolgáltatási struktúra, különösen vetítőfülkék, vetítőtermek és promóciós eszközök – pl. kiállító egységek – formájában. 

-
a projekt megvalósításához szükséges standok tervezéséhez, építéséhez, dekorációjához és módosításához kapcsolódó költségek, továbbá a stand karbantartási és tárolási költségei a projekt időtartama folyamán. 

-
bútorok, berendezési tárgyak, továbbá audiovizuális, számítógépes és műszaki berendezések és egyéb, azon esemény idejére vásárolt vagy bérelt eszközök, amelyhez a projekt kapcsolódik, szintén szerepeltethetők ez alatt a cím alatt, amennyiben a fenti eszközöket konkrétan nem terhelték valamely más költségkategóriára (pl. fogyóeszközök). 

-
Berendezések bérlete vagy lízingje megengedett, amennyiben a költségek ésszerű mértékűek, megfelelő vizsgálaton estek át, és nem lépik túl az egyenértékű vásárlási költségeket. 

-
A vásárlási költségek kizárólag kivételes körülmények között engedhetők meg, amennyiben ez alacsonyabb költségeket eredményez, mint amire egyébként lehetőség volna. Ilyen esetekben a kérdéses időszakra vonatkozóan felmerült költségek kiszámítása és ráterhelése tevékenységi programonként történik a szokványos számviteli gyakorlat szerint (pl. értékcsökkenési leírás). 

E.
REKLÁM- ÉS PROMÓCIÓS KÖLTSÉGEK 

a)
Reklámköltségek: 

A hirdetések tervezéséhez, kialakításához és közléséhez (ideértve a hirdetőtáblákat és a plakátokat is), továbbá reklámfelület vásárlásához és az esetleges sajtókampányok lebonyolítási költségeinek fedezéséhez kapcsolódó kiadások a projekt megvalósításának időtartama alatt (szám, tételek, egységek megadandók). 
b)
Publikációs költségek: 


A terjesztésre és / vagy tanulmányozásra szánt brosúrák és katalógusok – nyomtatott és / vagy elektronikus formában történő – kidolgozásához, fordításához és kiadásához kapcsolódó kiadások a projekt megvalósításának időtartama alatt. 

Mindegyik tétel külön részletezendő az előirányzott kiadás jellegének megfelelően. A publikációs költségek esetén részletezni kell a nyomtatott / készített példányszámokat is. 
c)
Promóciós és közönségkapcsolati tevékenységek: 

A következőkhöz kapcsolódó kiadások: 

-
sajtótájékoztatók, szakmai találkozók és általában mindenfajta promóciós tevékenység – többek között társadalmi események – előkészítése, megszervezése és lebonyolítása, melyeknek célja az európai audiovizuális szakemberek tevékenységei nyilvánosságának növelése azon esemény időtartama alatt, amelyhez az esemény kapcsolódik. Határozza meg a szervezendő promóciós esemény típusát. 

-
promóciós anyagok (pl. video trélerek) kidolgozása és előállítása a projektben részt vevő európai audiovizuális szakemberek tevékenységei nyilvánosságának növelése érdekében. 
Mindegyik tétel külön részletezendő az előirányzott kiadás jellegének megfelelően. 
F.
SZÁMÍTÓGÉPES ÉS ADATBÁZIS-KÖLTSÉGEK 

a)
Számítógépes költségek: 

A következőkhöz kapcsolódó költségek:

-
belső számítógépes költségek, ideértve a hardvert is, 

-
az on-line szolgáltatásokhoz való kapcsolódási idővel kapcsolatos költségek, amennyiben a projekt megfelelő megvalósításához szükséges. 

b)
Adatbázis-költségek: 

a projekt megfelelő megvalósításához szükséges szoftverek és adatbázisok fejlesztéséhez, létrehozásához és fenntartásához kapcsolódó költségek. 
-
Ezek a költségek annyiban terhelhetők a projektre, amennyiben nem szerepelnek konkrétan valamely más költségkategóriában: 
-
a szerződésben meghatározott munkára ténylegesen ráfordított idő alapján; 

és / vagy 
-
a szoftverek és adatbázisok fejlesztésével, létrehozásával és fenntartásával kapcsolatban ténylegesen felmerült költségekre vonatkozóan, ahol a fenti berendezések és szoftverek költségét nem számították be a rezsiköltségekbe. 
Minden tétel külön részletezendő egységköltsége illetve azon időtartam szerint, ameddig a projektre van terhelve. A kalkulációs és az adatbázis-költségek kizárólag a projekt előkészítési, megvalósítási és utánkövetési időtartamára terhelhetők a projektre. 
G. 
KÓPIÁK ÉS DÍJAK 

Az alábbi költségek különösen az 5. tevékenységi programra vonatkoznak. 

Mindazonáltal a jelen Pályázati felhívás alapján támogatott további tevékenységi programok keretében felmerült egyes költségek is szerepeltethetők ebben a kategóriában, amennyiben megfelelően indokoltak. 

Minden költséget tételes bontásban kell megadni. 

a)
Versenyek és díjak 

A verseny-események és díjátadó ünnepségek előkészítéséhez, szervezéséhez és lebonyolításához kapcsolódó kiadások, melyeknek célja a projektben részt vevő európai audiovizuális szakemberek tevékenységei nyilvánosságának növelése. Ezek a költségek eseményenként részletezendők, és meghatározandó a szervezendő esemény típusa is. 
A készpénzes és más díjakkal kapcsolatban felmerült költségek szerepeltethetők ebben a kategóriában, amennyiben a pályázó szervezet részéről ténylegesen felmerülnek. 

b)
A kópiák szerzői jog- és vetítési díjai 

A filmek bemutatási jogának a projekt részeként történő megszerzéséhez kapcsolódó tényleges költségek, ideértve mindenfajta szokványos forgalmazási díjat. 
c)
A kópiák szállítása 

A filmkópiák szállításához és biztosításához kapcsolódó költségek. 

d)
A kópiák feliratozása és fordítása 

A projektben részt vevő filmek fordításának és feliratozásának tényleges költségei, amennyiben ezek közvetlenül kapcsolódnak a részvételhez. 

H.
PÉNZÜGYI KÖLTSÉGEK 
A pályázó bankszámlájának szokványos kezelése esetén a projekt kiadásainak kifizetésekor felmerült díjak felszámíthatók, amennyiben azok megfelelnek a fenti általános feltételeknek. 
Amennyiben a Bizottság esetleges bankgarancia létesítését írja elő, az ezzel kapcsolatos költségek beírhatók ebbe a kategóriába. 
A projekt működtetésére szolgáló banki finanszírozási költségek is elszámolhatónak tekinthetők, amennyiben az alábbi feltételek teljesülnek. 
A kedvezményezett külön bankszámlát tartson fenn minden egyes projekthez azok összes ráfordításának kifizetése érdekében. A projektre beérkező minden kifizetés a beérkezést követően azonnal átutalandó a fenti számlára. Az egyes projektekhez tartozó költségviselési díjak erre a számlára terhelendők. A számlakivonatok és a díjak kiszámításához fűzött magyarázat külön beküldendők a zárójelentéssel együtt. 
I.
EGYÉB KÖLTSÉGEK 
Bármely egyéb költség, amelyet a pályázó be kíván venni a költségvetésbe, és amely nem tartozik a fentebb említett kategóriák egyikébe sem, viszont a projekthez kapcsolódik. Ezek a költségek összhangban kell hogy álljanak a jelen útmutatóban ismertetett elvekkel, világosan részletezendők és megfelelően indokolandók a kísérő magyarázó jegyzetben. A Bizottság saját belátása szerint dönti el, hogy ezek a költségek bevehetők-e a költségvetésbe. 
9.5.2. Közvetetten elszámolható költségek (Rezsiköltségek) 

A rezsiköltségek az alábbi alkategóriák szerint részletezendők: 

a)
Helyiség- és kapcsolódó költségek, például bérleti díj, biztosítás, adminisztrációs és menedzsment-költségek stb. 

b)
Irodai költségek, például telefon, postai szolgáltatások, fénymásolatok, banki költségek stb. 

Minden közvetett költségtétel külön részletezendő egységköltsége illetve azon időtartam szerint, ameddig a projektre van terhelve. A közvetett költségek kizárólag a projekt előkészítési, megvalósítási és utánkövetési időtartamára terhelhetők a projektre (időtartam, egység, alapterület meghatározandó). Ezen közvetett költségek végösszege minimális szinten tartandó és nem haladhatja meg a teljes elszámolható közvetlen költség 7%-át. 
Ehhez a számításhoz az alábbi költségvetési címek minősülnek közvetett költségnek: ‘1.1.1. A pályázó helyiség- és kapcsolódó költségei’ és ‘1.1.2. Irodai költségek. 
A teljes közvetlen költségként elszámolható költségvetés a következőképpen határozható meg: (teljes készpénzes költségvetés) – (az 1.1.1. és az 1.1.2. pont összege). 
-
A rezsiköltségek a szokásos számviteli módszerek, politikák és elvek alapján számítandók ki (a bérleti díj esetében például a m2 költségek alapján a projekt időtartamára), az alábbiak ismeretében: 

-
igazoló ellenőrzés alá esnek, és nem lépik túl a ténylegesen felmerült költségeket; 

-
nem tartalmaznak olyan tételeket, amelyek más költségkategóriában konkrétan szerepelnek. 

A közvetett költségek elszámolhatók mindaddig, amíg nem szerepelnek a Költségvetési összesítő valamely másik kategóriájában. 

A közvetett költségek nem számolhatók el abban az esetben, ha a kedvezményezett működési támogatást is kap az Európai Bizottságtól. 

9.6 El nem számolható költségek 

A következők minősülnek el nem számolható költségnek: 
 - a projekthez közvetlenül nem kapcsolódó költségek, 
 - nem azonosítható vagy nem igazolható költségek, 
 - tőkebefektetési költségek, 

 - tartozások,

 - váratlan eseményekre tartalékolt összegek (károk, jövőbeni tartozások stb.), 
 - behajthatatlan adósságok, 

 - átváltási veszteségek, 

 - kumulált veszteségek,

 - árengedmények, hitelkimutatások, engedmények vagy kedvezmények, 

 - ÁFA; kivéve ha a kedvezményezett bizonyítja, hogy nincs módja a visszatérítésre, 
 - más tevékenységi program vagy más közösségi támogatás keretében bejelentett és támogatott költségek, 

- indokolatlanul magas kiadások.

Amennyiben a pályázó nem kaphat ÁFA-visszatérítést a projekt kiadásokra vonatkozóan, ezek az ÁFA-összegek szerepeltethetők a költségvetési összesítő űrlapon, amennyiben részletesek és megfelelően indokoltak. A pályázó köteles megadni, hogy a költségvetésben megállapított összegek (bevétel és kiadás) tartalmazzák-e az ÁFÁ-t. 
Az esetleges természetbeni hozzájárulások nem minősülnek elszámolhatónak. “Természetbeni” hozzájárulásnak / költségnek minősülnek mindazok a költségek, amelyek nem eredményeznek pénzügyi ráfordítást a kedvezményezett részéről. 

A Bizottság azonban – kivételes és megfelelően indokolt esetekben – elfogadhatja, hogy a tevékenységi program / projekt társfinanszírozása részben természetbeni hozzájárulással történjen. Ilyen esetben a költségek szerepeltethetők a költségvetésben, amennyiben: 
 - közvetlenül kapcsolódnak az adott projekthez, azonosíthatók és ellenőrizhetők az alátámasztó dokumentumok alapján, amelyeken világosan kell hogy szerepeljen a projekt, időpontja, a hozzájárulás értéke, és az érintett partner megfelelő hitelesítése, 

 - bizonyíthatóan egyenértékűek az elfogadott piaci árral. 

Az ingatlant érintő természetbeni hozzájárulások azonban kizártak a projekt költségvetésének minden szakaszából. 

A természetbeni társfinanszírozás (természetbeni hozzájárulás) nem fedezheti a projekt összes szükséges társfinanszírozását. A Projekt teljes társfinanszírozásának legalább 25%-a pénzbeli hozzájárulással fedezendő. 

9.7.
Jogi személy 

A Bizottság kizárólag a pályázó szervezetek jogállását igazoló dokumentumok jóváhagyásának alapján ajánlhat fel megállapodást a (sikeres) pályázóknak – tekintet nélkül arra, hogy jogi személyekről vagy magánszemélyekről van-e szó. 

A pályázó ennélfogva az alábbi dokumentumok naprakész példányait kell hogy benyújtsa: 

Magántársaságok, szövetségek stb. …:

· Teljes banki azonosítási űrlap a pályázó jogi képviselőjének és a bank képviselőjének aláírásával. A pályázó ellenőrizze, hogy az ezen az űrlapon szereplő minden adat a) a valóságnak megfelel és b) hibátlan illetve egyezik a vonatkozó okiratokban igazolt információkkal. 

· A szervezet cégbejegyzésének igazolása a megfelelő hatóságnál (pl. Cégjegyzék, Hivatalos Lap stb.) illetve alapító okirata (a társaság adószámának, a szervezet teljes nevének, a székhely címének, a bejegyzés helyének és idejének, a regisztrációs dokumentumok vagy a választott részvényesek, igazgatók, igazgatósági tagok vagy egyéb jogi képviselők tekintetében történt újabb módosításoknak illetve a felsoroltak állampolgárságának igazolásával). 

· Az ÁFA-körbe való bejelentkezés igazolása az ÁFA nyilvántartási számmal együtt (amennyiben a társaság adószáma a nemzeti jogszabályok szerint megegyezik az ÁFA nyilvántartási számmal, csak a társaság adószámát kell közölni). 

Köztestületek: 

· Teljes banki azonosítási űrlap a pályázó jogi képviselőjének és a bank képviselőjének aláírásával. 

· Az intézményt létesítő törvény vagy rendelet nyújtandó be mint a “szervezet cégkivonatának másolata”, az előző bekezdésben meghatározott adatok igazolásával. 

Magánszemélyek: 

· Teljes banki azonosítási űrlap a pályázó jogi képviselőjének és a bank képviselőjének aláírásával. 

· Az útlevél / személyazonossági igazolvány fénymásolata. 

A pályázó társaság a székhely országa szerinti jogi felépítésére vonatkozó űrlapok mellékelendők a pályázathoz. Az űrlapok az alábbi weboldalon érhetők el: 

http://europa.eu.int/comm/budget/execution/legal_entities_fr.htm
10.
ALVÁLLALKOZÓK ÉS KÜLSŐ SZOLGÁLTATÁSOK IGÉNYBE VÉTELE 

Amennyiben a javasolt projekt jelentős mértékű külső szolgáltatás-elemet vesz igénybe, a pályázó gondoskodjon pályázati eljárás létesítéséről a megfelelő szolgáltató kiválasztása érdekében. A kedvezményezett ezután annak a pályázatnak az alapján köt szerződést, amely a legmagasabb értéket nyújtja, az átláthatóság és az esetleges vállalkozókkal tanúsított egyenlő bánásmód elvének megfelelően, az összeférhetetlenségek elkerülésével. 

A kedvezményezett gondoskodjon arról, hogy a fenti szolgáltatókra a jelen Pályázati felhívásban foglaltakkal egyező feltételek vonatkoznak. 

11.
NYILVÁNOSSÁG 

Az ugyanabban a pénzügyi évben kiutalt támogatásokat közzé kell tenni az Európai intézmények webhelyén a rákövetkező pénzügyi év első hat hónapjában, azon költségvetés auditálását követően, amelynek alapján megítélésükre sor került. Ezek az információk bármely más megfelelő kiadványban, például az Európai Közösség Hivatalos Lapjában is közzétehetők. 

A sikeres pályázó engedélyével (amennyiben az effajta tájékoztatás nem fenyegeti biztonságát illetve nem sérti üzleti érdekeit), a Bizottság nyilvánosságra hozza a következő információkat: 

· a kedvezményezett neve és címe; 

· a támogatás tárgya; 

· a támogatás összege és mértéke. 

Amennyiben a kedvezményezett nem ért egyet ezzel, mellékeljen részletes indoklást, amelyet a Bizottság mérlegel a támogatás megítélésével kapcsolatos döntési folyamat során. 

Minden sikeres pályázó köteles egyértelműen megemlíteni az európai uniós támogatást mindenfajta hirdetésben illetve a támogatott tevékenységek során. 

Továbbá minden sikeres pályázó köteles (egyértelműen) megjeleníteni a MEDIA Plus Program nevét és logóját minden társfinanszírozási hozzájárulásban részesült projektre készített kiadványon és hirdetési anyagon. 

Amennyiben ez a feltétel nem teljesül, a Bizottság által átmenetileg allokált hozzájárulás csökkenhet. 
12.
PÁLYÁZATI ELJÁRÁS 

12.1
Közzététel 

A Pályázati felhívás az Európai Unió Hivatalos Lapjában jelenik meg és az Oktatási és Kulturális Főigazgatóság weboldalán, az alábbi címen érhető el: 

http://www.europa.eu.int/comm/avpolicy/media/promo_en.html

12.2
Pályázati űrlap 

A pályázatot a hivatalos Pályázati űrlapon kell benyújtani (a Költségvetési összesítő űrlapot is beleértve). 

A pályázatokat lehetőleg angol vagy francia nyelven, két példányban kell benyújtani. Az értékelési folyamat meggyorsítása és egyszerűsítése végett a benyújtott pályázat értékeléséhez szükséges minden dokumentum – amennyiben alkalmazható – lefordítandó angol vagy francia nyelvre. Mindkét példányt aláírással és kézjeggyel, keltezéssel és egyértelmű azonosítással kell ellátni. 

A pályázatok gépírással készítendők el. Kizárólag a géppel írt pályázatok fogadhatók el. 

A pályázati űrlapok az alábbi weboldalról tölthetők le: 

http://www.europa.eu.int/comm/avpolicy/media/promo_en.html

12.3
 A pályázat megjelenése 

Kizárólag az a pályázat fogadható el, amely a hivatalos pályázati űrlapokat alkalmazza (I. melléklet), hibátlanul és hiánytalanul ki van töltve, teljes, pontos és egyensúlyban lévő költségvetést tartalmaz a jelen Pályázati felhívásban megállapított korlátoknak megfelelően, különös tekintettel a 9.5. pontban foglaltakra (például az adminisztratív és személyi jellegű ráfordításokra vonatkozó 40%-os limit), a pályázó törvényesen felhatalmazott képviselőjének aláírásával és keltezéssel van ellátva, és két példányban érkezik be. A pályázók kötelesek gondoskodni arról, hogy költségvetésük nem tartalmaz valuta-átváltási hibákat. 

A jelen költségvetésben szereplő és 10,000€-t túllépő költséget lebontásban kell szerepeltetni magán a Költségvetési összesítő űrlapon vagy a mellékelt lapokon, magyarázó jegyzetekkel ellátva. A pályázó jelölje a mennyiségeket (a megbeszélések, személyek, napok száma, az anyagok mennyisége és mérete stb..) és az egységárat, valamint világosan jelölje a végzett munka (munkák) jellegét és időtartamát. 

A pályázó egyértelmű részletezést és magyarázatot / indoklást köteles nyújtani a költségvetésben szereplő minden költségre nézve. A készpénzes és a “természetbeni” hozzájárulás között világos különbséget kell tenni. 

Minden bevételi forrást és összeget pontosan meg kell adni és a partnerségi megállapodások másolataival igazolni, melyek a jelen pályázati űrlaphoz mellékelendők. Amennyiben e dokumentumok valamelyike nem áll rendelkezésre a pályázati határidő lejártáig, a pályázó által aláírt garancialevél szükséges, amely fedezi az összes saját beruházást és kinnlévő jövedelmet. 

A hiányos pályázatok (ideértve azokat a pályázatokat is, amelyek nem tartalmazzák a pályázati űrlaphoz tartozó ellenőrző listában kért összes dokumentumot), valamint a vonatkozó pályázati határidő lejárta után benyújtott pályázatok elutasításra kerülnek. 

A pályázatok benyújtási határideje: 

2005. szeptember 8-a a 2006-ban szervezett éves projektekre és a 2006. január 1-je illetve 2006. május 31-e között induló projektekre vonatkozóan. 

2005. december 9-e a 2006. június 1-je és 2006. december 31-e között induló projektekre vonatkozóan. 

2006. május 10-e a 2007-ben szervezett éves projektekre és a 2007. január 1-je és 2007. május 31-e között induló projektekre vonatkozóan. 

A pályázatok az alábbi címre küldendők: 

· (lehetőleg) ajánlott levélben vagy levélben az alábbi címre (a postai bélyegző igazolja az időben történő beküldés tényét): 

European Commission 

DG INFSO/A/2 MEDIA Programme
Mr Costas DASKALAKIS

Acting Head of the MEDIA Programme 

Iroda : B100 - 4/27

B-1049 Brussels

· személyesen vagy expressz futárral az alábbi címre (az időben történő kézbesítés bizonyítékával): 

Rue de Genève, 1 (B-100 4/27)

B-1049 Brussels

A személyesen vagy expressz futárral beküldött pályázatok beérkezési határideje a határidő napján 15.00. 
Minden borítékon egyértelműen szerepeljenek a következők: « CALL FOR PROPOSALS 05/2005 MEDIA PROMOTION »
A fax vagy e-mail útján küldött pályázatok nem fogadhatók el. 

A pályázat nem változtatható / módosítható a Bizottsághoz való beérkezését követően. Mindazonáltal a Bizottság fenntartja a jogot további információk bekérésére a pályázat elemeinek tisztázása végett. A pályázó az ilyen kérésre teljeskörű és haladéktalan választ kell adjon. 

A pályázó gondoskodik arról, hogy benyújtsa a jelen Pályázati felhívás pályázati űrlapjaihoz csatolt ellenőrző listában előírt és említett összes dokumentumot. 

Megjegyzés: A Bizottság fenntartja a jogot arra, hogy eltekintsen azon pályázatoktól, amelyek: 

- nem veszik figyelembe a Pályázati felhívás útmutatójában foglalt előírásokat, 

- nincsenek megfelelően kitöltve és aláírva, 

- nem tartalmaznak részletes, egyensúlyban lévő, hibátlan és teljes pénzügyi űrlapot, 

- nem tartalmazzák a kért dokumentumok mindegyikét. 

Kizárólag az összes jogosultsági feltételnek eleget tevő pályázatok minősülnek jogosultnak és kerülnek értékelésre. A nem jogosult pályázatokat nem veszik figyelembe a Bizottság hozzájárulása szempontjából, és a pályázót levélben értesítik az elutasítás okáról. 

A pályázó a lehető leghamarabb értesítést kap arról, hogy a Bizottság megítélte-e számára a pénzügyi támogatást. A döntés végleges. 

A kiválasztott pályázatok pénzügyi értékelésre kerülnek. Ebben az összefüggésben a Bizottság esetlegesen további információkat vagy garanciákat kérhet a pályázótól a végső támogatási döntés meghozatala előtt. 
A pályázóknak nem küldünk vissza semmiféle benyújtott aktát vagy dokumentumot. 

12.4
Vonatkozó szabályok 

- A Tanács 2002. június 25-i 1605/2002/EK, Euratom rendelete az Európai Közösségek költségvetésére alkalmazandó költségvetési rendeletről; 

- A Tanács 2002. december 23-i 2342/2002/EK, Euratom rendelete (a Tanács rendeletével kapcsolatos végrehajtási szabályok);

- A Tanács 2000/821/EK határozata az európai audiovizuális alkotások gyártás-előkészítését, forgalmazását és promócióját elősegítő program megvalósításáról (MEDIA PLUS gyártás-előkészítés, forgalmazás és promóció 2001 - 2005), az Európai Közösségek Hivatalos Lapja L13., 2001. január 17.; 
- A MEDIA Plus Program Pénzügyi Kerete. 

12.5
Elérhetőségek 

További információkért kérjük, forduljon az alábbiakhoz: 

MEDIA Deskek és Antennák (A felsorolás a III. mellékletben található) 

vagy 

European Commission 

Ms Elena BRAUN

DG INFSO A/2

Office: B100 – 4/43

B-1049 Brussels

Tel. +32 2 296 03 96

Fax. +32 2 299 92 14

Email : elena.braun@cec.eu.int

Mellékletek: 

I. Pályázati űrlap 

II. Szerződésminta 

III. MEDIA Deskek és Antennák jegyzéke 
� A hites könyvvizsgáló / auditor felhatalmazása a Tanácsnak az EGK szerződés 54. cikk 3. bekezdés g) pontja alapján elfogadott 1984. április 10-i 84/253/EGK nyolcadik, a számviteli beszámolók felülvizsgálatával megbízott személyek működésének engedélyezéséről szóló irányelvében foglalt feltételeknek kell hogy megfeleljen (HL L 126, 1984.05.12.) 








